
Hej jeg har været sammen med min kæreste i et 1 år nu og kan ikke få min tissemand op at stå, når vi skal have sammenleje , så vi har ikke haft fået sammenleje i nu

Hvad skal jeg gøre?

Kh dreng på 14

 
Slap under sex
==============












Hey du!



 

Det lyder som en
træls, men ikke unaturlig situation, som du står i. Der er mange fyre, som på
et eller andet tidspunkt oplever, at det kan være svært at få sin penis stiv. 



 

Der kan derfor være
mange forklaringer til, hvorfor det lige sker for dig nu. Måske spiller nerver
ind, eller du føler et form for pres, som så kommer til udtryk fysisk igennem
slap penis. 


Jeg tænker, at det
bedste, som du kan gøre, er at være ærlig overfor dig selv og din kæreste. Snak
åbent om det, og hvad i oplever. Derudover så prøv for en tid ikke at fokusere
på, at i skal "nå i mål", altså at i skal have samleje. Når i ligger
sammen og putter, så prøv at fokuser på, hvordan det føles. Hvordan føles det,
når i kysser. Hvordan føles jeres hud sammen.


Det lyder måske lidt
sært, men for mange fyre er der et pres om, at man skal præstere, og mindre
fokus på nydelsen. Derfor er det lidt en øvelse, der måske ikke fører til sex
de første gange, men den kan måske hjælpe dig til at slappe af og være til stede
i nuet. 



 

Hvis det ovenstående
ikke rigtig hjælper, så vil jeg prøve at kontakte din læge. Ikke fordi der
nødvendigvis er noget fysisk galt, men din læge kan bedre hjælpe dig med at
finde præcis ud af, hvad der vil hjælpe dig.



 

Håber du kunne bruge
mit svar :) Al held og lykke herfra!


VH.


Gustav





  
 

Hej du,  
  


Jeg synes, at det er en tidlig alder at begynde at have sex, så det er forståeligt, at det kan være lidt svært at finde hoved og hale i det hele. Du skriver, at du ikke kan få din tissemand op at stå, når I skal have sex, men gælder dette også andre tidspunkter? Måske kan du finde frem til, hvad der tænder dig og sammen med din kæreste prøve jer frem med det. Der er desværre ikke så mange løsninger, andet end at blive ved med at prøve. Det vigtigste er, at I snakker om det og giver tid til forspil. Der er ingen grund til at forhaste noget, for så kommer I ingen vegne. Hvis den er helt gal, kan du prøve at tage et snak med din læge, og finde ud af om der er noget fysisk galt med dig. Ofte er der dog tale om, at det er mentalt, så det er også vigtigt at tænke over, om du virkelig gerne vil have sex, eller om du føler, at du bare skal. Hvis du ikke rigtigt har lyst, kan det jo netop være svært, at få den op at stå? 

  
Jeg håber, at I finder ud af noget.  
  
- Benedicte

 